Acesta spune că Diana Șoșoacă este prizonier psihic și dezvăluie că Luis Lazarus este unul dintre cei care o influențează pe soția sa.
"Luis Lazarus tot ce face şi zice e împotriva mea, fiind unul dintre cei mai importanţi consilieri ai Dianei. Emisiunile lui sunt monetizate, au reclame, cum să nu ia bani? Tot ce se pune pe YouTube se plăteşte, asta se poate vedea în câteva secunde, orice om poate vedea că minte.
El face foarte multe mii de euro pe lună. El cu Diana are o relaţie interesată. Diana este prizonier psihic. Eu m-am desprins total de el. Dacă el e supărat într-o seară, a doua zi Diana e în depresie. El şi cu încă vreo două persoane din partid au influenţă foarte mare asupra Dianei.
Lazarus este cel care o numeşte vacă de muls, în spate aşa se discută. Doar în faţa camerelor e prietenie mare între ei. Eu tot ce spun îmi asum, am probe.
Pe mine mă deranjează că o supraexpune. Şi dacă ceva omoară un om politic nu e lipsa de expunere, ci supraexpunerea. În felul ăsta o decredibilizează, îi face mult rău.
Între mine şi partidul SOS România, gruparea care a capturat-o pe Diana, este un război mediatic. Oamenii ăia m-au îndepărtat prin Diana, războiul e total.Acasă nu se mai putea sta de vorbă cu ea. Eu făceam enorm de multe lucruri, dar pentru ea nu contau. Nu avea niciun respect faţă de soţ. Lazarus dacă ar fi sincer cu el însuşi şi cu publicul lui ar spune adevărul, că Diana mă călca efectiv în picioare în public, iar acasă era măcel", a spus Silvestru Şoşoacă la o televiziune de știri.